अगर गाय आप का खेत चरने लगे तो खेत को नष्ट करोगे या गाय को मार भगाओगे? बलात्कार के मामले में धर्मप्रचारकों का कहना है कि बलात्कारी तो गायों की तरह पूजनीय हैं, जिन्हें न पकड़ा जा सकता है और न ही मारा. उन्होंने चर लिया तो गलती किसान की है कि उस ने खेत बोया या बिना पहरेदारी के छोड़ दिया. बलात्कारियों को सब से बड़ा बल धर्म के उन पैरोकारों से मिलता है, जो समयसमय पर कहते रहते हैं कि बलात्कारों के लिए औरतें जिम्मेदार हैं, क्योंकि वे भड़काऊ पोशाकें पहनती हैं.